**Trijumf Hankook SUV pneumatika za sve sezone**

**Kinergy 4S 2 X na testovima časopisa Auto Bild Allrad**

**Hankook pneumatik Kinergy 4S 2 za sve sezone namenjen putničkim vozilima dobio je najveće ocene u 2020. na četiri različita testiranja od strane nezavisnih evropskih časopisa o automobilima. Ove godine je istim putem krenula SUV verzija ovog pneumatika, koja će uskoro biti proglašena pobednikom na glavnom testiranju pneumatika od strane časopisa Auto Bild Allrad.** **Sa više od 20 godina iskustva u razvoju profila za sve sezone, ovaj proizvođač pneumatika je zahvaljujući ovom rezultatu postao jedan od vodećih svetskih inovatora u tom polju. Najtiražniji evropski časopis o automobila u svom izdanju za pogone na sva četiri točka pohvalio je pobednika testa zbog „ubedljivih voznih karakteristika u svim vremenskim uslovima“ i dodelio mu „izvanrednu“ ocenu (Auto Bild Allrad 10/2021).**

***Noj Izenburg, Nemačka, 20. septembar 2021.*** – Broj SUV vozila na putevima još uvek raste, kao i broj pneumatika za sve sezone, koji su prema reviji Auto Bild Allrad već dostigli 20 posto tržišnog udela. Kompanija Hankook je uložila u istraživanje i razvoj u ranoj fazi, tako da su profil za sve sezone Kinergy 4S 2 za putnička vozila i Kinergy 4S 2 X za SUV vozila odlične alternative za one koji ne bi hteli da menjaju pneumatike na godišnjem nivou. Kad se radi o pneumaticima za sve sezone, bezbednost igra važnu ulogu. Urednici nemačkog časopisa o automobilima Auto Bild Allrad proglasili su Hankook Kinergy 4S 2 X ovogodišnjim pobednikom na testiranju pneumatika za sve sezone: „Zaista postoji taj jedan pneumatik koji će vam pružiti bezbednost u svim sezonama“. Urednički tim je zaključio da Hankook pneumatik koji je trijumfovao na testu predstavlja izvanredan kompromis (10/2021).

„Izuzetno nam je drago da su Kinergy 4S 2 i SUV verzija, Kinergy 4S 2 X, redom pridobili sudije na nezavisnim testovima od strane evropskih specijalizovanih medija. Svojstva pneumatika govore za sebe: Gazeći sloj u vidu slova V i ultramoderna smesa izrađena od prirodnih ulja pruža stabilno, bezbedno manevrisanje u mokrim i suvim uslovima, precizno upravljanje i veliku otpornost na akvaplaning“, potvrdio je Klaus Krojze, rukovodilac evropskog centra za istraživanje i razvoj pri kompaniji Hankook.

Proizvođač vrhunskih pneumatika Hankook je razvio pneumatike za sve sezone Kinergy 4S 2 i 4S 2 X za razne vremenske i temperaturne uslove, posebno za vozače svesne kvaliteta i troškova, koji žele performanse i bezbednost bez obaveze menjanja guma na šest meseci. Kinergy 4S 2 i 4S 2 X pruža performanse koje su još više uravnotežene i dosledne. Ovaj profil nudi privlačnu alternativu koja pruža mobilnost čitave godine u skladu sa zakonom i posebno je efikasan u evropskim vremenskim uslovima koji su sve više nepredvidljivi. Znak pahulje (3PMSF), koja je obavezna za zimske pneumatike u Evropi od januara 2018, označava da se sa ovim pneumaticima može voziti čitave godine u zemljama u kojima postoji situaciona ili statična obaveza korišćenja zimskih guma.

Kao pneumatik za sve sezone, Kinergy 4S 2 je izuzetno svestran, jer kombinuje specifične letnje i zimske karakteristike pneumatika bez pada performansi u zavisnosti od temperature. Zahvaljujući direkcionom dizajnu šare nudi visoku pouzdanost u mokrim, suvim i snežnim uslovima. Blokovi gazećeg sloja u vidu slova V obezbeđuju dovoljno stabilnosti pri vožnji, čak i u hladnoj sezoni. Njih dopunjuju dva izuzetno široka, glavna žleba za drenažu, koji omogućavaju optimalno oticanje vode sa strane čak i kod obilnih kiša. Sistem drenaže sprečava akvaplaning, a takođe omogućava još efikasnije izbacivanje bljuzgavice iz šara. Ova svojstva podržava smesa gazećeg sloja izrađena od silikon-polimera velike gustine, koja obezbeđuje odlično prianjanje na mokrom kolovozu zahvaljujući dobroj razmeri prirodnih ulja i smola.

###

**O kompaniji Hankook Tire**

Kompanija Hankook Tire se bavi proizvodnjom globalno inovativnih i nagrađivanih radijalnih pneumatika dokazanog vrhunskog kvaliteta namenjenih putničkim automobilima, lakim kamionima, SUV vozilima, kamperskim vozilima, teretnjacima i autobusima, kao i moto-sportu (kružne/reli trke).

Nastojeći da potrošačima pruži izvrstan kvalitet proizvoda, tehnološko preimućstvo i zadovoljstvo vožnje, Hankook Tire neprekidno ulaže u istraživanje i razvoj u svojih pet I&R centara i osam proizvodnih pogona širom sveta. Rešenja za pneumatike napravljena po meri evropskih tržišta, kao i evropska originalna oprema prilagođena zahtevima vodećih vrhunskih proizvođača automobila, razvijena su u regionalnom tehničkom centru kompanije smeštenom u Hanoveru/Nemačka. Proizvodnja za evropski region se obavlja u vrhunski opremljenom industrijskom postrojenju u Racalmašu/Mađarska koje je pušteno u rad juna 2007. i neprekidno se proširuje. Trenutno ima oko 3000 zaposlenih koji proizvedu do 19 miliona pneumatika godišnje za putničke automobile, SUV vozila i lake kamione.

Evropsko sedište kompanije Hankook Tire se nalazi u Noj Izenburgu kod Frankfurta na Majni, Nemačka. Proizvođač upravlja drugim ograncima u Češkoj Republici, Francuskoj, Nemačkoj, Mađarskoj, Italiji, Holandiji, Austriji, Poljskoj, Rusiji, Srbiji, Španiji, Švedskoj, Turskoj, Ujedinjenom Kraljevstvu i Ukrajini. Prodaja proizvoda kompanije Hankook na ostalim lokalnim tržištima vrši se direktno posredstvom regionalnih distributera. Hankook Tire zapošljava skoro 20.000 ljudi širom sveta i prodaje svoje proizvode u preko 180 zemalja. Kada je reč o njihovoj originalnoj opremi, vodeći proizvođači automobila na međunarodnoj sceni pouzdaju se u Hankook pneumatike. Oko 34 procenta globalne prodaje kompanije generiše se u okviru regiona Evrope i Zajednice nezavisnih država. Od 2016, kompanija Hankook Tire se nalazi na prestižnoj listi svetskog indeksa održivosti Dau Džons (DJSI World).

Više informacija potražite na sajtu [www.hankooktire-mediacenter.com](http://www.hankooktire-mediacenter.com) ili [www.hankooktire.com](http://www.hankooktire.com)

|  |
| --- |
| **Kontakt:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germany |
| **Felix Kinzer**direktortel.: +49 (0) 61 02 8149 – 170f.kinzer@hankookreifen.de | **Larissa Büsch**PR menadžertel.: +49 (0) 6102 8149 – 173l.buesch@hankookreifen.de | **Stefan Prohaska**PR asistenttel.: +49 (0) 6102 8149 – 171s.prohaska@hankookreifen.de  |  |